Document ID: /roh_data/filtered/fineweb-2-filterrobots_roh.jsonl.gz/34082

Ellas eran musicalas, scoladas – e savens er pussantas: las mungias ed abadessas dal temp medieval. Almain per las dunnas en claustras n’era il temp medieval betg exnum in’epoca stgira. Cuntrari, claustras eran per dunnas ils sulets lieus per sa scolar en las scienzas e per insumma s’emancipar dad ina societad patriarcala.
Per part è quai reussì cun grond success, sco in’exposiziun en il Museum naziunal svizzer a Turitg mussa. L’exposiziun documentescha la vita da mungias ed abadessas en l’Europa, sco per exempel da Hildegard von Bingen, Pétronille de Chemillé ni Elisabeth von Wetzikon. Plinavant declera l’exposiziun cun in stgazi surprendentamain ritg dad exponats la vita claustrala en il temp medieval.